इंदौर से 9वीं बार लगातार उम्मीदवार होंगी ‘ताई’? अभी तय नहीं – Fursatiya.com
चौचक किस्से
बाकी पंचाइत
Fursatiya.com Complete Time Pass
इंदौर से 9वीं बार लगातार उम्मीदवार होंगी ‘ताई’? अभी तय नहीं
बीजेपी का मजबूत गढ़ कही जाने वाली मध्यप्रदेश की इंदौर सीट से लोकसभा अध्यक्ष सुमित्रा महाजन की उम्मीदवारी को लेकर अनिश्चितता का दौर कायम है। ताई के नाम से मशहूर 75 वर्षीय बीजेपी नेता पिछले 30 वर्ष से इंदौर से लगातार आठ बार जीत का रेकॉर्ड बना चुकी हैं। वह इस सीट पर 19 मई को होने वाले लोकसभा चुनावों में चुनावी टिकट की शीर्ष दावेदार हैं।
हालांकि बीजेपी द्वारा इस सीट से अपने उम्मीदवार की अब तक घोषणा नहीं की गई है, लिहाजा राजनीतिक गलियारों में अटकलें तेज हो गई हैं कि क्या लालकृष्ण आडवाणी (91) और मुरलीमनोहर जोशी (85) जैसे वरिष्ठ नेताओं की तरह महाजन को भी चुनावी समर से विश्राम दिया जाएगा। इन अटकलों से बेपरवाह महाजन पिछले दो दिन से शहर के विभिन्न वॉर्डों में पहुंचकर बीजेपी कार्यकर्ताओं की बैठकें ले रही हैं। साथ ही अपनी उम्मीदवारी को लेकर वह मीडिया के सवालों पर कुछ भी कहने से बच रही हैं।
सुमित्रा महाजन के स्थानीय समर्थकों का कहना है कि इंदौर सीट से उनकी दावेदारी को फिलहाल खत्म नहीं माना जाना चाहिए। उनके एक करीबी समर्थक ने शुक्रवार को कहा, ‘इंदौर सीट से बीजेपी उम्मीदवार की घोषणा को चुनावी रणनीति के तहत रोका गया है। हमें भरोसा है कि इस सीट का उम्मीदवार तय करते वक्त पार्टी ताई (महाजन) की राय को पूरी तवज्जो देगी।’
महाजन के अलावा इनके नामों की भी चर्चा
महाजन के अलावा, इंदौर से बीजेपी के चुनावी टिकट के दावेदारों में शहर की महापौर और पार्टी की स्थानीय विधायक मालिनी लक्ष्मणसिंह गौड़ के अलावा पार्टी के राष्ट्रीय महासचिव कैलाश विजयवर्गीय, बीजेपी विधायक उषा ठाकुर, पूर्व विधायक भंवरसिंह शेखावत और इंदौर विकास प्राधिकरण के पूर्व चेयरमैन शंकर लालवानी के नाम भी चर्चा में हैं।
इंदौर से मोदी के नाम की भी उड़ी थी अफवाह
सोशल मीडिया पर मंगलवार को खबरें सामने आई थीं कि महाजन की मौजूदगी में बीजेपी की स्थानीय कोर कमिटी की बैठक में इंदौर लोकसभा क्षेत्र से प्रधानमंत्री नरेंद्र मोदी की उम्मीदवारी के प्रस्ताव पर भी चर्चा की गई। बहरहाल, बीजेपी ने इस बात को फौरन सिरे से खारिज कर दिया जबकि महाजन ने सोशल मीडिया के उक्त समाचारों को मजाक करार दिया था।
छात्र ने राहुल गांधी से पूछा- 72 हजार देने के लिए फंड कहां से लाएंगे?
राहुल बोले कि हमने पूरा हिसाब लगा लिया है, पैसा कहां से आना है और …
सलाखो मे रहने के बाद भी बिहार की राजनीति मे चर्चा मे लालू
सुसाइड या मर्डर, आज भी बरकरार दिव्या भारती की मौत का राज
महागठबंधन में दोबारा आना चाहते थे नीतीश, लालू से 5 बार मिले थे प्रशांत किशोर
जम्‍मू-कश्‍मीर के हंदवाड़ा में आर्मी कैंप के अंदर ब्‍लास्‍ट, दो जवान घायल
कांग्रेस को सुप्रीम कोर्ट से मिली बड़ी राहत, नहीं खाली करना होगा नेशनल हेराल्ड हाउस
JNU देशद्रोह मामला: कोर्ट में दिल्ली सरकार ने कहा, ‘पुलिस ने जल्दबाजी में चार्जशीट दाखिल की’
सुमित्रा महाजन ने चुनाव लड़ने से किया इंकार
छत्तीसगढ़ : मुठभेड़ में बीएसएफ के चार जवान शहीद
TikTok पर मंडरा रहे संकट के बादल